钦定古今图书集成/理学汇编/学行典/第192卷 > 叶隽
## 钦定古今图书集成/理学汇编/学行典/第192卷 > 叶隽

按《建宁府志》：“叶隽，字良弼，松溪人，景仁子。祖母施年
高足疾，隽与姊舁而起卧者数年。父景仁讨贼遇害，
乃倾家赀，购壮丁，从闲道入贼境，杀其渠魁，𢭏巢穴，
以报父仇，因得父尸归葬。有司以父子忠孝闻，授进
义校尉，同知南丰州事。隽辞不就，庐于墓侧，遇节旦，
辄匍伏墓门，悲号久之。有芝草数茎生于隧道。”